După mai multe scumpiri masive, prețul petrolului a scăzut.
În şedinţa precedentă, prețul petrolului a urcat la maximul ultimilor şapte ani. Miercuri, după mai multe scumpiri masive, prețul petrolului a scăzut. Ţiţeiul Brent se tranzacţiona la 97,14 dolari pe baril la 04:42 GMT, după ce marţi a urcat până la 99,50 dolari, cel mai ridicat nivel din septembrie 2014.
Miercuri, după mai multe scumpiri masive, prețul petrolului a scăzut. În şedinţa precedentă, prețul petrolului a urcat la maximul ultimilor şapte ani. A devenit clar că primul val de sancţiuni americane şi europene impuse Rusiei pentru trimiterea de trupe în estul Ucrainei nu va perturba aprovizionarea cu petrol.Conform Reuters, potenţiala revenire pe piaţă a unei cantităţi mai mari de ţiţei iranian a ţinut preţurile sub control.Ţiţeiul Brent se tranzacţiona la 97,14 dolari pe baril la 04:42 GMT, după ce marţi a urcat până la 99,50 dolari. Acesta a fost cel mai ridicat nivel din septembrie 2014. Contractele futures pentru ţiţeiul american West Texas Intermediate (WTI) erau cotate la 92,21 dolari pe baril, după ce marţi au atins 96 de dolari."Aliaţii NATO reţin unele măsuri punitive ca monedă de schimb, ceea ce înseamnă că uşa diplomaţiei este încă deschisă. Acordul nuclear cu Iranul rămâne o posibilitate", a declarat Vandana Hari, fondator al furnizorului de analize ale pieţei petroliere Vanda Insights. "Cei doi factori vor lăsa ţiţeiul în limite şi vor ţine Brent-ul sub 100 de dolari pentru moment", a adăugat Hari.De ce a crescut prețul petroluluiPreţurile au crescut marţi pe fondul îngrijorărilor că sancţiunile occidentale impuse Rusiei, pentru trimiterea de trupe în două regiuni separatiste din estul Ucrainei, ar putea afecta aprovizionarea cu energie. Statele Unite au precizat că nu va exista niciun impact asupra exporturilor de energie."Sancţiunile care sunt impuse astăzi, precum şi cele care ar putea fi impuse în viitorul apropiat nu vizează şi nu vor viza fluxurile de petrol şi gaze", a declarat marţi seara târziu un înalt oficial al Departamentului de Stat al SUA pentru reporteri.Sancţiunile impuse marţi de Statele Unite, Uniunea Europeană, Marea Britanie, Australia, Canada şi Japonia s-au concentrat asupra băncilor şi elitelor ruseşti. Germania a oprit un proiect major de gazoduct din Rusia, ca răspuns la una dintre cele mai grave crize de securitate din Europa din ultimele decenii.O altă cauză care a diminuat preţurile a fost posibila revenire a peste un milion de barili pe zi de ţiţei din Iran, în condiţiile în care diplomaţii au declarat că Iranul şi puterile mondiale sunt pe punctul de a ajunge la un acord pentru a limita programul nuclear al Teheranului.